Môže sa kombinovať Euthyrox 75mg s Indonal Forte
Dobrý deň, užívam euthyrox 75mg, môžem užívať indonal forte? Ďakujem. EK
Dobrý deň.
Ďakujeme za Vašu otázku.
Prípravok Indonal Forte napomáha hormonálnej rovnováhe u žien. Indonal Forte obsahuje 200 mg indol-3-karbinol, 100 mg kurkumín komplex (kurkumín, bisdemetoxykurkumín, demetoxykurkumín), 2 mg piperín (extrakt z čierneho korenia) a želatína (obal kapsule). Prípravok je obzvlášť vhodný pri zmenách tkaniva na krčku maternice, alebo cystách v prsníkoch. Výrobca tohto prípravku uvádza opatrnosť pri súbežnom užívaní s liekmi na štítnu žľazu. Z tohto dôvodu odporúčam konzultovať súbežné užívanie priamo s lekárom, ktorému je známy Váš celkový zdravotný stav.
Prajem pekný zvyšok dňa.
S pozdravom
Mgr. Barbora Bičanovská